

 Juni 2020

Besøg M/S Museet for Søfart i sommerferien – til halv pris

**M/S Museet for Søfart giver halv pris på entrébilletten fra 27. juni og frem til 9. august. Sommeren byder på aktiviteter for hele familien – både indendørs og udendørs. Ræs på rumpejoller, byg drømmeskibe, kom på rundvisning med museets eksperter, og oplev ’Frihedens Værksted – Kløvedal & livet med Nordkaperen’.**

Tag familien med i DRØMMESKIBET - M/S Museet for Søfarts store legeområde for børn og deres voksne. Træk i sømandstøjet og leg løs, syng sømandskaraoke, og gå på opdagelse efter et vaskeægte havfrueskelet. I Sømandsværkstedet kan man sammen bygge fantasifulde drømmeskibe.

**Ræs på rumpejoller i dokken**

Hop om bord på de sjove rumpejoller **- et lille ’skib’ der kommer frem, når man vrikker med rumpen.** Ræs afsted i dokken og bliv udlært som vaskeægte rumpejollematros på rumpejolleskolen! Tag reb-ringe i hånden og dyst imod hinanden i dokken. Hvem er den bedste ringmester? Spillet er sjovt for både børn og voksne.

**Gratis rundvisninger med eksperterne**

Kom med på en gratis og personlig sær-rundvisning med museets eksperter; Kolonihistorikeren, Søfartshistorikeren, Arkitekturelskeren, Sømanden, Religionshistorikeren, og Direktøren. Og tag på en introduktion til den anmelderroste udstilling ’Frihedens Værksted – Kløvedal & livet med Nordkaperen’.

**Læs mere på**  [www.mfs.dk/detsker](http://www.mfs.dk/detsker)

**Yderligere information**: Kommunikationsansvarlig Siw Aldershvile Nielsen san@mfs.dk Tlf. 2628 0204.

**Sommer på M/S Museet for Søfart:**

Åbent alle dage i juli og august kl. 11-18. **HALV PRIS PÅ ENTRÉEN 27. JUNI - 9. AUGUST GRATIS ENTRÉ FOR BØRN**

**RUMPEJOLLERÆS Tid:** 1. juli til 9. august. Kl. 11.30-17.30
**Pris:** Gratis

**BYG DRØMMESKIBE**
**Tid:** 1. juli til 9. august. Kl. 11.30-17.30
**Pris:** 45 kr. Betaling med MobilePay i Sømandsværkstedet

**SÆR-RUNDVISNING MED MUSEETS EKSPERTER Tid: Kl. 13-13.45 på alle hverdage i juli og august Pris: Gratis når entréen til museet er betalt**

**INTRODUKTION TIL ’FRIHEDENS VÆRKSTED’ Tid: Kl. 11.30-11.45 tirsdag og torsdag i juli og august Pris: Gratis når entréen til museet er betalt Udstillingen er udviklet af Naturhistorisk Museum Aarhus og er støttet af Nordea-fonden**